**Markku Ruotsila** (s. 1. maaliskuuta 1969) on poliittisen historian professori LCC International Universityssä, Pohjois-Amerikan kirkkohistorian dosentti Helsingin yliopiston teologisessa tiedekunnassa ja Yhdysvaltain ja Ison-Britannian historian dosentti Tampereen yliopistossa. Hän on ennen muuta yhdysvaltalaiseen aate-, kirkko- ja poliittiseen historiaan erikoistunut historioitsija, joka on julkaissut laajalti varsinkin angloamerikkalaisen antikommunismin, konservatismin ja fundamentalismin historiasta.

Tieteellinen ura
----------------

Ruotsila väitteli tohtoriksi Cambridgen yliopistossa vuonna 1999 ja on sen jälkeen toiminut myös vierailevana Fellow'na Oxfordin yliopiston Rothermere American Institutessa, Suomen Akatemian tutkijana ja vierailevana tutkijana New Yorkin yliopiston Center for the United States and the Cold War -tutkimuskeskuksessa. Hän on luennoinut useissa suomalaisissa ja kansainvälisissä yliopistoissa ja esiintynyt asiantuntijana televisio- ja radio-ohjelmissa.

Ruotsilan väitöskirja *The Origins of Anglo-American Anti-Bolshevism, 1917-21* (Cambridge, 1999) kuului vertailevan transatlanttisen aate- ja poliittisen historian alaan. Sen muokattua ja laajennettua versiota *British and American Anticommunism Before the Cold War* (2001) käytetään laajalti eri yliopistojen (muun muassa Cambridgen) kurssimateriaalina. Vertailevaa antikommunismin tutkimusta edustavat myös Ruotsilan myöhemmät monografiat *Churchill ja Suomi* (2002), *Churchill and Finland* (2005) sekä *John Spargo and American Socialism* (2006). Viimeksi mainittu teos on Yhdysvaltain sosialistisen liikkeen ja sosialistisen antikommunismin varhaishistorian yleisesitys, joka lähestyy aihepiiriä 1900-luvun alkupuoliskon johtavan amerikkalaisen revisionistisosialistin John Spargon elämäntarinan kautta. 

Antikommunismin historian lisäksi Ruotsila on julkaissut monografioita ja tutkimusartikkeleita yhdysvaltalaisen ja brittiläisen fundamentalismin ja herätyskristillisyyden historiasta. Kirkkohistoriassa hänen huomionsa kohteena ovat olleet evankelis-fundamentalististen kirkkoryhmien ja Yhdysvaltain ulkopolitiikan suhde sekä brittiläisen konservatismin ja uskonnollisuuden yhtymäkohdat. Hänen suomenkielinen yleisesityksensä Yhdysvaltain modernin kristillisen oikeiston opista ja historiasta ilmestyi vuonna 2008, samoin Georgetown University Pressin julkaisema monografia *The Origins of Christian Anti-Internationalism*, joka tarkkaa Yhdysvaltain evankelis-fundamentalistisen liikkeen suhtautumista kansainvälisiin järjestöihin ja roolia Yhdysvaltain modernin ulkopolitiikan muokkautumisessa. Vuonna 2014 Ruotsilalta julkaistiin tutkimus *Uskonnollinen vasemmisto Yhdysvalloissa: historia, oppi ja politiikka* ja vuonna 2015 Oxford University Pressin kustantama *Fighting Fundamentalist: Carl McIntire and the Politicization of American Fundamentalism*.

Mielipiteet
-----------

Ruotsila on kuvaillut itseään "burkelaiseksi konservatiiviksi". Ruotsila suhtautuu myötämielisesti Israelin valtion politiikkaan sen konfliktissa Palestiinan kanssa. Hän vastustaa aborttia ehdottomasti, mutta ei pidä abortin kieltämistä käytännössä toimivana ratkaisuna tämän päivän Suomessa. Hän kannattaa Yhdysvaltain kristillisen oikeiston hahmottelemaa ja George W. Bushin ajamaa mallia aborttien määrän vähentämiseksi. Helsingin Sanomien toimittajan Juha Sihvolan mielestä Ruotsila kuvailee kirjassaan *Yhdysvaltain kristillinen oikeisto* (2008) kohdettaan asiantuntevasti mutta suopeasti. "Esipuhe lupaa puolueetonta ja ennakkoluulotonta esitystapaa. Tekijä on kuitenkin avoimen suopea amerikkalaista oikeistoa kohtaan", Sihvola kirjoittaa.

Teoksia
-------

* British and American Anticommunism Before the Cold War (Lontoo: Routledge/Frank Cass, 2001)
* Churchill ja Suomi: Winston Churchillin Suomea koskeva ajattelu ja toiminta (Helsinki: Otava, 2002)
* Churchill and Finland: A Study in Anticommunism and Geopolitics (Lontoo: Routledge, 2005)
* John Spargo and American Socialism (New York: Palgrave Macmillan, 2006)
* Yhdysvaltain kristillinen oikeisto (Helsinki: Gaudeamus - Helsinki University Press, 2008)
* The Origins of Christian Anti-Internationalism: Conservative Evangelicals and the League of Nations (Washington DC: Georgetown University Press, 2008)
* Uskonnollinen vasemmisto Yhdysvalloissa: historia, oppi ja politiikka (Tampere: Tampere University Press, 2014)
* Fighting Fundamentalist: Carl McIntire and the Politicization of American Fundamentalism (New York: Oxford University Press 2015)
* Sydänmaiden kapina: Donald Trump, amerikkalainen konservatismi ja äärioikeiston nousu (Gaudeamus, 2018)

Lähteet
-------

1. ↑
2. ↑   (Arkistoitu – Internet Archive)
3. ↑
4. ↑  Reporter 10/2/99: Approved for Degrees; Reporter 21/7/99: Congregation of the Regent House on 17 July 1999
5. ↑  Rothermere American Institute, RAI News (Michaelmas 2003)
6. ↑  Tamiment Library, Center for the United States and the Cold War, Spring 2008 Program Schedule
7. ↑  ; Patmos (Arkistoitu – Internet Archive)
8. ↑  History On-Line: Theses Completed 1999 History On-Line: Theses Completed 1999 (Arkistoitu – Internet Archive)
9. ↑  The International History Review 24.2 (June 2002); Social and Political Science Tripos 2006-7, Pol 8: Politics of the United States of America: ; ;  (Arkistoitu – Internet Archive)
10. ↑  Helsingin Sanomat 29.5.2002; Nykypäivä 29.11.2002
11. ↑  Churchill and Finland Routledge
12. ↑  The Weekly Standard, January 28, 2008; The Journal of American History 94.3 (2008); Markku Ruotsila
13. ↑
14. ↑  Publishers Weekly 3/3/2008; ForeWord Magazine, March/April 2008; Wisconsin Bookwatch 3.4 (April 2008)
15. ↑   (Arkistoitu – Internet Archive)
16. ↑  Fighting Fundamentalist - Markku Ruotsila - Oxford University Press *global.oup.com*. Viitattu 28.10.2015.
17. ↑  Ei ole helppoa olla republikaani Suomessa – "Pahojen asioiden" tutkijaa vierastetaan yliopistolla ja mediassa *suomenkuvalehti.fi*.  30.11.2018. Viitattu 7.1.2021.
18. ↑  Dosentti Markku Ruotsila: Luento: USA:n presidentinvaalien tuloksen vaikutus Israel-politiikkaan *youtube.com*.  22.11.2016.
19. ↑  Ruotsila, Markku: "Valtion ei tulisi enää rahoittaa abortteja" (Mielipidekirjoitus. Digilehden tilaajille) *Helsingin Sanomat*.  13.9.2000.
20. ↑  Suopea kuvaus kristillisistä ääriliikkeistä – Markku Ruotsila erittelee analyyttisesti Yhdysvaltain uskonnollisen oikeiston eri suuntia *hs.fi*.  21.5.2008. Viitattu 11.1.2021.

Aiheesta muualla
----------------

* (Arkistoitu – Internet Archive)
* (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Alankomaat

 |
|  |
| Muut | 
* IdRef

 |

 |